?Inggih rama, sembah nuwun saderengipun.? Gandheng mobil lakune rada digelak, mula tekan Sala isih awan. Pak Darno, mbok Ginah lan para karyawan padha seneng weruh bendarane utawa juragane kondur. Semono uga Wara Artanti, kemruyuk panyuwun pirsane marang rama ibune ngenani keng rayi Retno Harjanti. Ature, jare ya kapan-kapan dheweke kepingin genteman menyang Bojonegara tilik keng rayi. Dene karo rama ibune ya dikeparengake. Mbok Ginah uga ora kalah gayenge anggone ngaturake marang bu Menggung, ngenani bendara timure, sing saiki dhahar barang ngersakke bareng-bareng neng dhapur, awit neng ndalem ageng ora ana kancane, jare njur marahi wegah dhahar. Bu Menggung mung mesem midhangetke ature mbok Ginah. Nuli ngendikane :
